stanford-oval/wikipedia huggingface dataset:
พาราเซตามอล
ผลข้างเคียง > การใช้เกินขนาด

บทความหลัก: การเป็นพิษจากพาราเซตามอล
ผู้ป่วยที่ใช้พาราเซตามอลเกินขนาดแล้วไม่ได้รับการรักษาที่เหมาะสมจะเจ็บป่วยจากพิษเกินขนาดด้วยความเจ็บปวดและยาวนาน ในช่วงแรกอาจไม่มีอาการใด ๆ หรือมีอาการที่ไม่จำเพาะ อาการเริ่มแรกมักเกิดขึ้นที่หลายชั่วโมงหลังได้รับยาเกินขนาด โดยมีอาการคลื่นไส้ อาเจียน เหงื่อออกมาก เจ็บปวด และเริ่มมีตับวายเฉียบพลัน การใช้พาราเซตามอลเกินขนาดไม่มีฤทธิ์ทำให้หมดสติ แม้ผู้ป่วยหลายคนจะเชื่อผิด ๆ ว่าการกินพาราเซตามอลเกินขนาดจะทำให้หมดสติก็ตาม ช่วงเวลาตั้งแต่กินยาจนถึงเสียชีวิตอยู่ที่ระหว่าง 3-5 วัน
โครงสร้างและส่วนการทำงาน

พาราเซตามอลประกอบไปด้วยวงเบนซีน ถูกแทนที่ด้วยหมู่ไฮดรอกซิลและไนโตรเจนจากหมู่เอไมด์ในรูปแบบ para (1,4) หมู่เอไมด์คืออะเซตาไมด์ (เอทามาไมด์ในระบบคอนจูเกตด์) อิเล็กตรอนคู่โดดเดี่ยวของหมู่ไฮดรอกซิล ณ ตำแหน่งของออกซิเจน, หมอกอิเล็กตรอนของวงเบนซีน, อิเล็กตรอนคู่โดดเดี่ยวของไนโตรเจน, p ออร์บิตัลหมู่หมู่คาร์บินิลของคาร์บอน และอิเล็กตรอนคู่โดดเดี่ยวของออกซิเจนในหมู่คาร์บอนิลจะสร้างพันธะแก่กัน (conjugate) ทำให้มีหมู่กระตุ้น (activating group) 2 หมู่ทำให้วงเบนซีนจะทำปฏิกิริยากับสารจำพวกอิเล็กโตรฟิลิก อะโรมาติก (สารที่ทำปฏิกิริยากับสารที่มีอิเล็กตรอน) การแทนที่ของอะตอมเกิดขึ้นในตำแหน่งออร์โธและพาราโดยตรง ทุกตำแหน่งในวงจะมีความสามารถถูกกระตุ้นเพิ่มขึ้นหรือลดลง การทำปฏิกิรยาของสารจะทำให้เบสจากออกซิเจนและไนโตรเจนลดลง ขณะที่ทำให้ความเป็นกรดจากหมู่ไฮดรอกซิลเพิ่มขึ้นจากการย้ายตำแหน่งประจุของประจุฟีนอกไซด์
แหล่งข้อมูลอื่น

| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  เยอรมนี  อิสราเอล  สหรัฐ 
บริเวณพื้นผิวมีขั้วของโมเลกุลพาราเซตามอล
คริปโทเคอร์เรนซีและความปลอดภัย

คริปโทเคอร์เรนซีและความปลอดภัย (อังกฤษ: Cryptocurrency and security) เป็นบทความที่กล่าวถึงการพยายามขโมยเงินดิจิทัลผ่านวิธีการต่าง ๆ รวมทั้งฟิชชิง การหลอก หรือการแฮ็ก และถึงวิธีการป้องกันธุรกรรมทางคริปโทเคอร์เรนซีที่ไม่ได้อนุญาต และเทคโนโลยีเพื่อเก็บคริปโทเคอร์เรนซี
เทคโนโลยีเพื่อความปลอดภัย

มีคริปโทเคอร์เรนซีวอลเลตที่รักษาความปลอดภัยในชั้นโพรโทคอลต่าง ๆ หลายรูปแบบรวมทั้งอุปกรณ์ ซอฟต์แวร์สำหรับระบบปฏิบัติการหรือเว็บเบราว์เซอร์ต่าง ๆ และวอลเลตแบบออฟไลน์
โจรกรรมที่เด่น ๆ > ในตลาด

การแฮ็กตลาดที่เด่น ๆ แล้วมีผลเป็นโจรกรรมของคริปโทเคอร์เรนซีรวมทั้ง
Bitstamp - ในปี 2015 บิตคอยน์มูลค่า 5 ล้านเหรียญสหรัฐ (ประมาณ 171 ล้านบาท) ถูกขโมย
Mt. Gox - ระหว่างปี 2011-2014 บิตคอยน์มูลค่า 350 ล้านเหรียญสหรัฐ (ประมาณ 11,369 ล้านบาท) ถูกขโมย
Bitfinex - ในปี 2016 บิตคอยน์มูลค่า 72 ล้านเหรียญสหรัฐ (ประมาณ 2,541 ล้านบาท) ถูกขโมยจากวอลเลตของตลาด ต่อมาผู้ใช้บริการได้เงินคืน
NiceHash - ในปี 2017 คริปโทเคอร์เรนซีกว่า 60 ล้านเหรียญสหรัฐ (ประมาณ 2,036 ล้านบาท) ถูกขโมย
Coincheck - โทเค็น NEM มูลค่า 400 ล้านเหรียญสหรัฐ (ประมาณ 12,606 ล้านบาท) ถูกขโมยในปี 2018
โจรกรรมที่เด่น ๆ > เงินสกุลต่าง ๆ

ในเหตุการณ์ปี 2016 ที่เรียกว่า DAO event การถือเอาประโยชน์ของสัญญาสมารต์ในเงินสกุล Ethereum มีผลเป็นการลักเงินมูลค่า 50 ล้านเหรียญสหรัฐ (1,765 ล้านบาท)
ต่อมาเงินสกุลนี่จึงแยกแบบ hard fork ออกเป็นเงินสกุล Ethereum Classic และ Ethereum และเงินสกุลหลังดำเนินการโดยไม่รวมธุรกรรมที่เป็นโจรกรรมเข้าในบล็อกเชน
ในปี 2017 บริษัทพึ่งก่อตั้ง Tether ซึ่งทำงานร่วมกับตลาดแลกเปลี่ยนบิตคอยน์ ประกาศว่าบริษัทถูกแฮ็ก และได้เสียเงินมีมูลค่า 31 ล้านเหรียญสหรัฐ (1,052 ล้านบาท) จากวอลเลตหลักของบริษัท
แต่บริษัทก็ได้ติดป้ายเงินที่ถูกขโมยไป โดยหวังว่า จะทำให้ขโมยไม่สามารถใช้เงินได้
โจรกรรมที่เด่น ๆ > เงินสกุลต่าง ๆ > บิตคอยน์

มีการขโมยบิตคอยน์หลายเหตุการณ์มาก
วิธีหนึ่งที่เกิดขึ้นก็คือเมื่อมีบุคคลที่สามสามารถเข้าถึงกุญแจส่วนตัวสำหรับที่อยู่บิตคอยน์ของเหยื่อ
หรือเกิดจากการใช้วอลเลตออน์ไลน์
เพราะถ้ากุญแจส่วนตัวถูกขโมย บิตคอยน์ของที่อยู่ซึ่งคู่กันก็สามารถโอนไปที่อยู่อื่นได้
ในกรณีนี้ เครือข่ายจะไม่สามารถระบุว่าใครเป็นขโมย ระงับธุรกรรมเนื่องกับบิตคอยน์ที่ถูกขโมย หรือว่าคืนเงินให้กับเจ้าของโดยชอบธรรม
การขโมยยังเกิดขึ้นในเว็บไซต์ที่ใช้ซื้อของผิดกฎหมาย
ในเดือนพฤศจิกายน 2013 บิตคอยน์มูลค่าประมาณ 100 ล้านเหรียญสหรัฐ (ประมาณ 3,072 ล้านบาท) อ้างว่า ถูกขโมยไปจากตลาดขายของผิดกฎหมายออนไลน์ คือ Sheep Marketplace ซึ่งผู้ดำเนินการได้ปิดตลาดโดยทันที
ผู้ใช้ได้พยายามติดตามเหรียญเหล่านั้นเมื่อมีการทำธุรกรรมหรือเปลี่ยนเป็นเงินสด แต่ก็ไม่สามารถได้เงินคืน และไม่พบผู้เป็นขโมย
ตลาดมืดอีกแห่งคือ Silk Road 2 ได้อ้างว่า เมื่อถูกแฮ็กในเดือนกุมภาพันธ์ 2014 บัญชีกลางที่เก็บเงินไว้เพื่อจ่ายให้ผู้ขายเมื่อผู้ซื้อได้รับสินค้าได้ถูกขโมยบิตคอยน์มีมูลค่า 2.7 ล้านเหรียญสหรัฐ (ประมาณ 88 ล้านบาท)
เว็บไซต์ที่ผู้ใช้แลกเปลี่ยนบิตคอยน์เพื่อเงินสด หรือเก็บกุญแจไว้ในวอลเลตของเว็บไซต์ ก็เป็นเหยื่อของขโมยด้วย
เช่น
บริการวอลเลตในออสเตรเลีย Inputs.io ถูกแฮ็กสองครั้งในเดือนตุลาคม 2013 และได้สูญบิตคอยน์มูลค่ากว่า 1 ล้านเหรียญสหรัฐ (ประมาณ 31 ล้านบาท)
ในเดือนกุมภาพันธ์ 2014 ตลาดแลกเปลี่ยนเงินเสมือนที่ใหญ่ที่สุดแห่งหนึ่งในโลกในเมืองโตเกียวคือ Mt. Gox ได้ถึงการล้มละลายและรายงานว่า ได้สูญบิตคอยน์มูลค่า 350 ล้านเหรียญสหรัฐ (ประมาณ 11,369 ล้านบาท) โดยในที่สุดประธานบริหารก็ถูกจับในข้อหายักยอกทรัพย์
ในเดือนมีนาคม 2014 บริษัทในแคนาดา Flexcoin ซึ่งมีธุรกิจเกี่ยวกับการเก็บบิตคอย์ ได้ปิดบริษัทหลังจากพบการขโมยบิตคอยน์มูลค่ากว่า 650,000 เหรียญสหรัฐ (ประมาณ 21 ล้านบาท)
ตลาดค้าเงินดิจิทัล Poloniex ได้รายงานในเดือนเดียวกันว่า ได้สูญบิตคอยน์มูลค่าราว ๆ 50,000 เหรียญสหรัฐ (ประมาณ 1.6 ล้านบาท)
ในเดือนมกราคม 2015 ตลาดแลกเปลี่ยนบิตคอยน์อังกฤษที่ใหญ่เป็นอันดับสามในโลกคือ bitstamp ถูกแฮ็กและสูญบิตคอยน์มูลค่ากว่า 5 ล้านเหรียญสหรัฐ (171 ล้านบาท)
ในเดือนกุมภาพันธ์ 2015 ตลาดจีน BTER สูญบิตคอยน์มูลค่ากว่า 2 ล้านเหรียญสหรัฐ (ประมาณ 69 ล้านบาท) เพราะนักเลงคอมพิวเตอร์
ตลาดแลกเปลี่ยนหลักแห่งหนึ่งคือ Bitfinex ถูกแฮ็กและสูญบิตคอยน์กว่า 120,000 เหรียญมูลค่าราว 60 ล้านเหรียญสหรัฐ (2,118 ล้านบาท)
ทำให้บริษัทต้องหยุดพักตลาดชั่วคราว
เป็นการขโมยบิตคอยน์จำนวนมากเป็นอันดับสองของโลก โดยน้อยกว่าการขโมยตลาด Mt. Gox ในปี 2014 เท่านั้น
ต่อมาบริษัทจึงได้ค่อย ๆ ใช้เงินคืนให้กับลูกค้าทั้งหมด
โจรกรรมได้สร้างความเป็นห่วงในเรื่องความปลอดภัย
ผู้ก่อตั้งเว็บไซต์ที่เปรียบเทียบเงินดิจิทัลสกุลต่าง ๆ ได้กล่าวไว้ว่า "มันเป็นเครื่องเตือนใจถึงความบอบบางของโครงสร้างพื้นฐานในอุตสาหกรรมที่พึ่งเริ่มใหม่เช่นนี้"
ตามการให้การต่อหน้าคณะกรรมการธุรกิจย่อยของสภาผู้แทนราษฎรสหรัฐในเดือนเมษายน 2014 "พ่อค้าเหล่านี้ไร้การควบคุมดูแลโดยกฎหมาย ไม่มีมาตรฐานเงินทุน และไม่ป้องกันผู้บริโภคต่อการสูญเสียหรือการขโมย"
โจรกรรมที่เด่น ๆ > คริปโทเคอร์เรนซีวอลเลต

บทความหลัก: คริปโทเคอร์เรนซีวอลเลต
ในปี 2017 ความบกพร่องในคริปโทเคอร์เรนซีวอลเลตแบบต้องลงนามหลายคนและทำให้เกิดผลด้วยสัญญาสมาร์ต คือ Parity Wallet ทำให้ผู้บริโภคเสียคริปโทเคอร์เรนซีมูลค่าราว 30 ล้านเหรียญสหรัฐ (1,018 ล้านบาท)
การฉ้อฉล

ในปี 2014 ผู้จัดตั้งบริษัท GAW Miners และ ZenMiner ได้ให้การตามข้อตกลงว่า บริษัทของเขาเป็นส่วนของธุรกิจแบบพีระมิด และให้การรับสารภาพว่ากระทำความผิดในข้อหาการฉ้อฉลผ่านระบบโทรคมนาคมในปี 2015
ต่อมา องค์กรควบคุมตลาดหลักทรัพย์ คือ SEC ได้ฟ้องคดีแพ่งต่อเจ้าของ ซึ่งศาลตัดสินให้จ่ายค่าเสียหาย/ค่าปรับ 9.1 ล้านเหรียญสหรัฐ บวกดอกเบี้ยอีก 7 แสนเหรียญ (รวมราวมูลค่า 333 ล้านบาท)
คำฟ้องคดีของ SEC อ้างว่า เจ้าของได้ทำความผิดผ่านบริษัทของเขา โดยฉ้อฉลขาย "สัญญาการลงทุนเป็นแชร์ในกำไรที่พวกเขาว่าจะสร้างขึ้น" จากการขุดหาเหรียญ
หลังจากปิดการทำการของแพล็ตฟอร์มคริปโทเคอร์เรนซี คือ BitConnect รัฐบาลสหรัฐได้ฟ้องคดีในนามกลุ่มบุคคลเรียกร้องค่าเสียหาย 771,000 เหรียญสหรัฐ (ประมาณ 24 ล้านบาท)
ก่อนหน้านั้น คำเตือนการฉ้อฉลเกี่ยวกับ BitConnect และคำสั่งทางราชการของรัฐเท็กซัสให้งดเว้นการกระทำ ได้กล่าวถึงคำสัญญาเพื่อให้กำไรมหาศาลของแพล็ตฟอร์ม
มัลแวร์

ข้อมูลเพิ่มเติม: มัลแวร์
สำนักข่าว Ars Technica ได้รายงานในเดือนมกราคม 2018 ว่า โฆษณาของยูทูบที่ติดโปรแกรมจาวาสคริปต์ ได้ใช้เพื่อขุดหาเหรียญคริปโทสกุล Monero
มัลแวร์ > บิตคอยน์ > โจรกรรมโดยมัลแวร์

มัลแวร์บางอย่างสามารถขโมยกุญแจส่วนตัวในวอลเลตบิตคอยน์ ซึ่งก็ทำให้สามารถขโมยบิตคอยน์เองได้
แบบที่สามัญสุดจะค้นหาคริปโทเคอร์เรนซีวอลเลตในคอมพ์ แล้วอั๊ปโหลดวอลเลตไปยังคอมพิวเตอร์อื่นเพื่อเจาะหารหัสและขโมยบิตคอยน์ต่อไป
แบบจำนวนมากจะบันทึกการพิมพ์ที่แป้นพิมพ์เพื่อเก็บรหัสผ่าน ทำให้ไม่จำเป็นต้องเจาะหารหัส
บางอย่างจะตรวจดูที่อยู่บิตคอยน์ซึ่งก๊อปปี้ไปยังคลิปบอร์ด แล้วเปลี่ยนให้เป็นที่อยู่อื่น ทำให้ส่งบิตคอยน์ไปยังที่อยู่ผิด ๆ
วิธีเหล่านี้ได้ผลเพราะธุรกรรมของบิตคอยน์ย้อนคืนไม่ได้
มีไวรัสคอมพิวเตอร์หนึ่งที่กระจายผ่าน Pony botnet
ซึ่งรายงานในเดือนกุมภาพันธ์ 2014 ว่าขโมยคริปโทเคอร์เรนซีมีมูลค่าถึง 220,000 เหรียญสหรัฐ (7.1 ล้านบาท) รวมทั้งบิตคอยน์จากวอลเลต 85 ใบ
บริษัทรักษาความปลอดภัยข้อมูล คือ Trustwave ซึ่งติดตามมัลแวร์นี้ ได้รายงานว่ารุ่นล่าสุดของมันสามารถขโมยเงินดิจิทัลกว่า 30 สกุล
มัลแวร์ของแม็คที่ออกอาละวาดในเดือนสิงหาคม 2013 คือ Bitvanity ทำตัวเหมือนกับตัวสร้างที่อยู่บิตคอยน์แบบเลขสวย แต่กลับขโมยที่อยู่และกุญแจส่วนตัวจากซอฟท์แวร์ที่ใช้บริการบิตคอยน์อื่น ๆ
ส่วนโปรแกรมม้าโทรจันอีกโปรแกรมหนึ่งสำหรับแมคโอเอสซึ่งเรียกว่า CoinThief รายงานในเดือนกุมภาพันธ์ 2014 ว่าทำโจรกรรมบิตคอยน์หลายกรณี
โดยซ่อนอยู่กับแอ๊ปคริปโทเคอร์เรนซีบางรุ่นที่โหลดมาจาก Download.com และ MacUpdate
มัลแวร์ > บิตคอยน์ > โปรแกรมเรียกค่าไถ่ (ransomware)

โปรแกรมเรียกค่าไถ่หลายชนิดเรียกให้จ่ายเป็นเป็นบิตคอยน์
โปรแกรมหนึ่งเรียกว่า CryptoLocker ซึ่งปกติจะกระจายเป็นไฟล์แนบติดอีเมลล์ จะเข้ารหัสลับข้อมูลฮาร์ดดิสก์ของคอมพ์ที่ติดเชื้อ แล้วแสดงนาฬิกานับถอยหลัง และเรียกร้องค่าไถ่เป็นบิตคอยน์เพื่อให้ถอดรหัสข้อมูลให้
แม้แต่ตำรวจรัฐแมสซาชูเซตส์ก็ยังต้องจ่ายค่าไถ่เป็นบิตคอยน์สองเหรียญในเดือนพฤศจิกายน 2013 ซึ่งมีมูลค่า 1,300 เหรียญสหรัฐ (ประมาณ 4 หมื่นบาท) เพื่อถอดรหัสข้อมูลฮาร์ดดิสก์ของตำรวจ
บิตคอยน์ยังใช้เป็นสื่อในโปรแกรมเรียกค่าไถ่ WannaCry อีกด้วย
โปรแกรมเรียกค่าไถ่หนึ่งทำให้ต่อเน็ตไม่ได้ และเรียกร้องข้อมูลบัตรเครดิตเพื่อแก้คืน ในขณะที่ขุดหาเหรียญบิตคอยน์อย่างลับ ๆ
มัลแวร์ > บิตคอยน์ > การขุดหาเหรียญโดยไม่ได้อนุญาต

ในเดือนมิถุนายน 2011 บริษัท Symantec เตือนว่า คอมพิวเตอร์ที่ติดเชื้อเป็นส่วนของบ็อตเน็ต สามารถใช้ขุดหาเหรียญบิตคอยน์ได้อย่างลับ ๆ
มัลแวร์นี้ใช้สมรรถภาพการประมวลผลแบบขนานของหน่วยประมวลผลกราฟิกส์ที่มีในการ์ดแสดงผลรุ่นใหม่ ๆ
แม้คอมพิวเตอร์ธรรมดา ๆ ที่ใช้หน่วยประมวลผลกราฟิกส์แบบรวม (integrated graphics processor) แทบจะไม่มีประโยชน์อะไรในการขุดหาเหรียญ แต่คอมพิวเตอร์เป็นหมื่น ๆ ที่มีมัลแวร์ขุดหาเหรียญอาจให้ผลอะไรได้บ้าง
ในกลางเดือนสิงหาคม 2011 มีการตรวจเจอบ็อตเน็ตที่ใช้ขุดหาเหรียญบิตคอยน์
และหลังจากนั้นไม่ถึงสามเดือน ก็ได้พบโปรแกรมม้าโทรจันเพื่อขุดหาเหรียญบิตคอยน์ในแมคโอเอส
ในเดือนเมษายน 2013 องค์กรกีฬาอิเล็กทรอนิก E-Sports Entertainment ถูกกล่าวหาว่าจี้เอาคอมพิวเตอร์ 14,000 เครื่องเพื่อขุดหาบิตคอยน์ ต่อมาบริษัทจึงยอมความระงับคดีกับรัฐนิวเจอร์ซีย์
ในเดือนธันวาคม 2013 ตำรวจเยอรมันได้จับผู้ต้องหา 2 คนเนื่องกับการปรับซอฟท์แวร์บ็อตเน็ตที่มีอยู่เพื่อใช้ขุดหาเหรียญบิตคอยน์ ซึ่งเจ้าหน้าที่แจ้งว่า ได้ใช้ขุดหาเหรียญมีมูลค่าอย่างน้อย 950,000 เหรียญสหรัฐแล้ว (ประมาณ 29 ล้านบาท)
ในช่วงระยะ 4 วันระหว่างเดือนธันวาคม 2013 และมกราคม 2014 บริษัทยาฮู!ยุโรปแสดงโฆษณาที่มีมัลแวร์ขุดหาเหรียญบิตคอยน์ โดยได้ติดคอมพิวเตอร์ประมาณ 2 ล้านเครื่อง
ซอฟต์แวร์นี้ คือ Sefnit ได้ตรวจพบเป็นครั้งแรกกลางปี 2013 และรวมจำหน่ายกับซอฟต์แวร์ต่าง ๆ หลายอย่างมาก
ไมโครซอฟท์ได้กำจัดมัลแวร์นี้ผ่านไมโครซอฟท์ ซีเคียวริตี้ เอสเซนเชียลและซอฟท์แวร์รักษาความปลอดภัยอื่น ๆ
มีรายงานว่า พนักงานหรือนักศึกษาได้ใช้คอมพิวเตอร์ของมหาวิทยาลัยหรือคอมพิวเตอร์สำหรับงานวิจัย เพื่อขุดหาบิตคอยน์
ในเดือนกุมภาพันธ์ 2014 ตามอีเมลภายในของสถาบัน สมาชิกคนหนึ่งของมหาวิทยาลัยฮาร์วาร์ดถูกยุติไม่ให้เข้าถึงสาธารณูปการะคอมพิวเตอร์งานวิจัยของมหาวิทยาลัย หลังจากตั้งระบบขุดหาโดชคอยน์โดยใช้เครือข่ายของมหาวิทยาลัย
ฟิชชิง

เว็บไซต์หนึ่งที่ปฏิบัติการแบบฟิชชิงได้หลอกว่า จะช่วยสร้างวลีรหัสผ่านสำหรับคริปโทเคอร์เรนซีวอลเลต IOTA แต่กลับรวบรวมรหัสลับในวอลเลต โดยประมาณว่าได้หลอกขโมยโทเค็น MIOTA มูลค่ากว่า 4 ล้านเหรียญสหรัฐ (ประมาณ 126 ล้านบาท)
เว็บไซต์ที่ทำการไม่ชอบนี้ ได้ทำการเป็นระยะเวลาที่กำหนดไม่ได้ แต่พึ่งจับได้เมื่อเดือนมกราคม 2018
ดูเพิ่ม

เครือข่ายบิตคอยน์#อาชญากรรม
เชิงอรรถ

1 2   แผนภาพแสดงบ็อตเน็ต Stacheldraht ที่กำลังทำการโจมตีโดยปฏิเสธการให้บริการแบบกระจาย นี่ก็เป็นตัวอย่างของรูปแบบระบบรับ-ให้บริการของบ็อตเน็ตด้วย 
บ็อตเน็ต (botnet) เป็นอุปกรณ์ต่ออินเทอร์เน็ต แต่ละเครื่องดำเนินงานบ็อตหนึ่งบ็อตหรือมากกว่านั้น รวม ๆ กันสามารถใช้ทำการโจมตีโดยปฏิเสธการให้บริการแบบกระจาย ใช้ขโมยข้อมูล
ใช้ส่งสแปม และปล่อยให้ผู้ทำการโจมตีเข้าถึงอุปกรณ์และการเชื่อมต่อกับเน็ตของอุปกรณ์นั้นได้
ผู้โจมตีสามารถควบคุมด้วยซอฟท์แวร์ command and control
คำว่าบ็อตเน็ต มาจากการรวมคำ robot และ network ซึ่งมักใช้ในความหมายเชิงลบ
อาอีร์ตง เซนนา

| --- | --- |

ฟอร์มูลาวันชิงแชมป์โลก
สัญชาติ:  บราซิล
ช่วงปี: 2527-2537
ทีม: โทเลแมน, ทีม โลตัส, แม็กลาเรน, วิลเลียมส์
แข่ง: 162 (เริ่มต้น 161)
ชนะเลิศ: 3 (2531, 2533, 2534)
ชนะ: 41
โพเดียม: 80
คะแนน: 610 (614)
ตำแหน่งโพล: 65
ทำรอบได้เร็วที่สุด: 19
แข่งครั้งแรก: บราซิลเลียนกรังด์ปรีซ์ 1984
ชนะครั้งแรก: โปรตุเกสกรังด์ปรีซ์ 1985
ชนะครั้งล่าสุด: ออสเตรเลียนกรังด์ปรีซ์ 1993
แข่งครั้งล่าสุด: ซานมาริโน่กรังด์ปรีซ์ 1994
อาอีร์ตง เซนนา ดา ซิลวา (โปรตุเกส: Ayrton Senna da Silva, 21 มีนาคม พ.ศ. 2503 - 1 พฤษภาคม พ.ศ. 2537) เป็นนักแข่งรถสูตรหนึ่งชาวบราซิล แชมเปียนโลก 3 สมัย ในปี พ.ศ. 2531, 2533 และ 2534
อาอีร์ตง เซนนา เกิดที่เมืองเซาเปาลู ประเทศบราซิล เข้าวงการแข่งรถจากการขับรถโกคาร์ต ตั้งแต่อายุ 13 ปี เริ่มขับรถสูตรหนึ่ง หลังจากชนะการแข่งรถสูตรสามในปี พ.ศ. 2526 และชนะการแข่งขันถึง 6 รายการใน 4 ฤดูกาล และเข้าร่วมทีมแมกลาเรน-ฮอนด้า ในปี พ.ศ. 2531 ร่วมทีมกับอแลง พรอสต์ ซึ่งเป็นแชมเปียนโลกในขณะนั้น เซนนาและพรอสต์ แข่งขันกันอย่างเข้มข้นจนเกิดกระทบกระทั่งกันบ่อยครั้ง ทั้งที่เป็นนักแข่งในทีมเดียวกัน
ในปี พ.ศ. 2537 เซนนาเซ็นสัญญาร่วมทีมวิลเลียมส์-เรย์โนลด์ ซึ่งมี อแลง พรอสต์ สังกัดอยู่ พรอสต์ถึงกับตัดสินใจเกษียณตัวเองเมื่อสิ้นสุดฤดูกาล พ.ศ. 2536 ทั้งที่ยังมีสัญญาเหลืออีกหนึ่งปี เพื่อจะได้ไม่ต้องร่วมทีมกันในปี พ.ศ. 2537
อาอีร์ตง เซนนา เสียชีวิตเมื่อวันที่ 1 พฤษภาคม พ.ศ. 2537 ระหว่างการแข่งขันซานมาริโนกรังปรีซ์ รายการที่สามของปี ที่สนามเอาโตโดรโม เอนโซ เอ ดิโน เฟอร์รารี ประเทศอิตาลี เมื่อรถของเขาหลุดโค้งไปชนกำแพงคอนกรีตด้วยความเร็ว 131 mph (211 กิโลเมตรต่อชั่วโมง) และมีชิ้นส่วนของรถหลายชิ้นกระแทกหมวกนิรภัยของเซนนาอย่างแรงจนทะลุ และเกิดบาดแผลฉกรรจ์ซึ่งทำให้เขาเสียชีวิตทันที ก่อนหน้านั้นได้เกิดอุบัติเหตุถึงสองครั้งในรอบคัดเลือกและมีนักแข่งรถเสียชีวิต 1 คน
แผนผังสนาม Autodromo Enzo e Dino Ferrari แสดงจุดที่เซนนาเกิดอุบัติเหตุ
ผลการแข่งขันในแต่ละปี

| ฤดูกาล | Series | ทีม | แข่ง | ชนะเลิศ | Poles | F/Laps | Podiums | คะแนน | อันดับ |
| --- | --- | --- | --- | --- | --- | --- | --- | --- | --- |
| 1981 | Formula Ford 1600 | Van Diemen | 20 | 12 | 3 | 10 | 18 | 218 | 1st |
| 1982 | British Formula Ford 2000 | Rushen Green | 18 | 16 | 7 | 17 | 18 | 378 | 1st |
| 1982 | European Formula Ford 2000 | Rushen Green | 8 | 6 | 6 | 7 | 6 | 138 | 1st |
| 1983 | British Formula Three | West Surrey Racing | 20 | 12 | 15 | 12 | 14 | 132 | 1st |
| 1983 | European Formula Three | West Surrey Racing | 1 | 0 | 0 | 0 | 0 | 0 | NC |
| 1983 | Macau Grand Prix | West Surrey Racing w/ Theodore Racing | 1 | 1 | 1 | 0 | 1 | N/A | 1st |
| 1984 | ฟอร์มูลาวัน | Toleman Motorsport | 14 | 0 | 0 | 1 | 3 | 13 | 9th |
| 1984 | World Sportscar Championship | New-Man Joest Racing | 1 | 0 | 0 | 0 | 0 | 3 | 82nd |
| 1985 | ฟอร์มูลาวัน | John Player Special Team Lotus | 16 | 2 | 7 | 3 | 6 | 38 | 4th |
| 1986 | ฟอร์มูลาวัน | John Player Special Team Lotus | 16 | 2 | 8 | 0 | 8 | 55 | 4th |
| 1987 | ฟอร์มูลาวัน | Camel Team Lotus Honda | 16 | 2 | 1 | 3 | 8 | 57 | 3rd |
| 1988 | ฟอร์มูลาวัน | Honda Marlboro McLaren | 16 | 8 | 13 | 3 | 11 | 90 | 1st |
| 1989 | ฟอร์มูลาวัน | Honda Marlboro McLaren | 16 | 6 | 13 | 3 | 7 | 60 | 2nd |
| 1990 | ฟอร์มูลาวัน | Honda Marlboro McLaren | 16 | 6 | 10 | 2 | 11 | 78 | 1st |
| 1991 | ฟอร์มูลาวัน | Honda Marlboro McLaren | 16 | 7 | 8 | 2 | 12 | 96 | 1st |
| 1992 | ฟอร์มูลาวัน | Honda Marlboro McLaren | 16 | 3 | 1 | 1 | 7 | 50 | 4th |
| 1993 | ฟอร์มูลาวัน | Marlboro McLaren | 16 | 5 | 1 | 1 | 7 | 73 | 2nd |
| 1994 | ฟอร์มูลาวัน | Rothmans Williams Renault | 3 | 0 | 3 | 0 | 0 | 0 | NC |
Source:
สถิติการแข่งขัน

| Year | Team | Chassis | Engine | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | WDC | Points |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1984 | Toleman Group Motorsport | en:Toleman TG183B | Hart S4 (t/c) | BRA Ret | RSA 6 | BEL 6 | SMR DNQ |  |  |  |  |  |  |  |  |  |  |  |  | 9th | 13 |
| 1984 | Toleman Group Motorsport | en:Toleman TG184 | Hart S4 (t/c) |  |  |  |  | FRA Ret | MON 2 | CAN 7 | USE Ret | USA Ret | GBR 3 | GER Ret | AUT Ret | NED Ret | ITA  | EUR Ret | POR 3 | 9th | 13 |
| 1985 | en:John Player Special en:Team Lotus | Lotus 97T | Renault V6 (t/c) | BRA Ret | POR 1 | SMR 7 | MON Ret | CAN 16 | USA Ret | FRA Ret | GBR 10 | GER Ret | AUT 2 | NED 3 | ITA 3 | BEL 1 | EUR 2 | RSA Ret | AUS Ret | 4th | 38 |
| 1986 | en:John Player Special en:Team Lotus | Lotus 98T | Renault V6 (t/c) | BRA 2 | ESP 1 | SMR Ret | MON 3 | BEL 2 | CAN 5 | USA 1 | FRA Ret | GBR Ret | GER 2 | HUN 2 | AUT Ret | ITA Ret | POR 4 | MEX 3 | AUS Ret | 4th | 55 |
| 1987 | Camel en:Team Lotus Honda | Lotus 99T | Honda V6 (t/c) | BRA Ret | SMR 2 | BEL Ret | MON 1 | USA 1 | FRA 4 | GBR 3 | GER 3 | HUN 2 | AUT 5 | ITA 2 | POR 7 | ESP 5 | MEX Ret | JPN 2 | AUS DSQ | 3rd | 57 |
| 1988 | Honda Marlboro en:McLaren | en:McLaren MP4/4 | Honda V6 (t/c) | BRA DSQ | SMR 1 | MON Ret | MEX 2 | CAN 1 | USA 1 | FRA 2 | GBR 1 | GER 1 | HUN 1 | BEL 1 | ITA 10 | POR 6 | ESP 4 | JPN 1 | AUS 2 | 1st | 90 (94) |
| 1989 | Honda Marlboro en:McLaren | en:McLaren MP4/5 | Honda V10 | BRA 11 | SMR 1 | MON 1 | MEX 1 | USA Ret | CAN 7 | FRA Ret | GBR Ret | GER 1 | HUN 2 | BEL 1 | ITA Ret | POR Ret | ESP 1 | JPN DSQ | AUS Ret | 2nd | 60 |
| 1990 | Honda Marlboro en:McLaren | en:McLaren MP4/5B | Honda V10 | USA 1 | BRA 3 | SMR Ret | MON 1 | CAN 1 | MEX 20 | FRA 3 | GBR 3 | GER 1 | HUN 2 | BEL 1 | ITA 1 | POR 2 | ESP Ret | JPN Ret | AUS Ret | 1st | 78 |
| 1991 | Honda Marlboro en:McLaren | en:McLaren MP4/6 | Honda V12 | USA 1 | BRA 1 | SMR 1 | MON 1 | CAN Ret | MEX 3 | FRA 3 | GBR 4 | GER 7 | HUN 1 | BEL 1 | ITA 2 | POR 2 | ESP 5 | JPN 2 | AUS 1 | 1st | 96 |
| 1992 | Honda Marlboro en:McLaren | en:McLaren MP4/6B | Honda V12 | RSA 3 | MEX Ret |  |  |  |  |  |  |  |  |  |  |  |  |  |  | 4th | 50 |
| 1992 | Honda Marlboro en:McLaren | en:McLaren MP4/7A | Honda V12 |  |  | BRA Ret | ESP 9 | SMR 3 | MON 1 | CAN Ret | FRA Ret | GBR Ret | GER 2 | HUN 1 | BEL 5 | ITA 1 | POR 3 | JPN Ret | AUS Ret | 4th | 50 |
| 1993 | Marlboro en:McLaren | en:McLaren MP4/8 | Ford V8 | RSA 2 | BRA 1 | EUR 1 | SMR Ret | ESP 2 | MON 1 | CAN 18 | FRA 4 | GBR 5 | GER 4 | HUN Ret | BEL 4 | ITA Ret | POR Ret | JPN 1 | AUS 1 | 2nd | 73 |
| 1994 | Rothmans Williams Renault | Williams FW16 | Renault V10 | BRA Ret | PAC Ret | SMR Ret | MON  | ESP  | CAN  | FRA  | GBR  | GER  | HUN  | BEL  | ITA  | POR  | EUR  | JPN  | AUS  | - | 0 |
แหล่งข้อมูลอื่น

Official Ayrton Senna Website เก็บถาวร 2015-08-13 ที่ เวย์แบ็กแมชชีน (โปรตุเกส)
Instituto Ayrton Senna official site (อังกฤษ)
Ayrton Senna - Motor Racing Legend เก็บถาวร 2010-09-24 ที่ เวย์แบ็กแมชชีน
Biography of Ayrton Senna
Ayrton Senna Videos - Classic F1 Videos เก็บถาวร 2008-04-24 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย  ออสเตรเลีย  กรีซ  เกาหลี  เนเธอร์แลนด์  โปแลนด์ 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  IdRef
เก๊กฮวย

เก๊กฮวย เป็นพืชกลุ่มเดียวกับเบญจมาศ (chrysanthemum) อยู่ในวงศ์ Asteraceae หรือ วงศ์ทานตะวัน ชื่อสามัญ Chrysanthemum, Flower tea, Edible Chrysanthemum, Florist Chrysanthemum มีชื่อเรียกในสำเนียงแต้จิ๋วของคำในภาษาจีนว่า "菊花" สำเนียงกลางว่า "จฺหวีฮฺวา" (júhuā) เป็นพืชสมุนไพรมีฤทธิ์เย็นที่ได้รับความนิยม สามารถแยกย่อยได้หลายสายพันธุ์ สำหรับสายพันธุ์ที่นำมาใช้ทำยาและเครื่องดื่มมีอยู่ 2 สายพันธุ์คือ เบญจมาศหนู (Chrysanthemum morifolium Ramat.) ซึ่งมีลักษณะดอกเป็นสีขาว และเบญจมาศสวน (Chrysanthemum indicum L.) ซึ่งมีดอกสีเหลือง ทั้งสองสายพันธุ์มีสรรพคุณใกล้เคียงกัน
ลักษณะทางกายภาพ

เบญจมาศ เป็นไม้พุ่มขนาดเล็กสูงประมาณ 30-90 เซนติเมตร แตกกิ่งก้านไม่มาก ตามกิ่งก้าน และลำต้นมีขนอ่อนปกคลุม ใบยาวรี ขอบใบจัก ใบสีเขียวอ่อนนุ่มมีขนอ่อน ทั้งกิ่งก้าน และใบของเบญจมาศ มีกลิ่นฉุนเฉพาะตัว ดอกออกตรงปลายกิ่ง อาจออกเป็นช่อ หรือ เป็นดอกเดี่ยวแล้วแต่สายพันธุ์ รูปร่างดอก ทรงกลมคล้ายทานตะวัน หรือ บานชื่น มีกลีบเรียวยาวเรียงซ้อนกันโดยรอบหลายชั้น ลักษณะกลีบ ดอกบางสายพันธุ์ยาวมาก และบิดม้วน ดอกเบญจมาศมีหลายขนาด ตั้งแต่ขนาดโตมาก ไปจนถึง ดอกขนาดเล็กประมาณ 1 เซนติเมตร มีสีหลากหลาย เช่น เหลือง ขาว ชมพู ม่วง แดง เป็นต้น
แต่ในกลุ่มของดอกเบญจมาศทั้งหมดมี 2 ชนิด ที่นิยมนำมาทำน้ำเก๊กฮวย หรือ ที่เรียกว่าดอกเก๊กฮวย คือ
เก๊กฮวยดอกขาว แบ่งเป็น 2 ชนิด คือ เก๊กฮวยขาวดอกใหญ่ มีลักษณะทั่วไป คือ ลำต้น ตรง แข็ง เป็นพุ่มใหญ่ ใบมีขนาดใหญ่ สีเขียวเข้ม ก้านใบมีสีม่วงอมเขียว ดอกมีสีขาว ขนาดใหญ่ ขนาดประมาณ 4.7-5 เซนติเมตร กลีบดอกมี 5-6 ชั้น มีกลีบดอกประมาณ 90 กลีบ เมื่อนำมาตากแดด ดอกจะแห้งเร็ว เก๊กฮวยขาวดอกเล็ก มีลักษณะทั่วไป คือ ลำต้นตรง เป็นพุ่มเล็ก ลำต้นค่อนข้างอ่อน ดอกมีขนาดประมาณ 4.5 เซนติเมตร เล็กกว่าพันธุ์แรก ส่วนกลีบดอกมีมากกว่าที่ 6-7 ชั้น มีจำนวนกลีบดอกประมาณ 120 กลีบ ส่วนสีดอกมีสีขาวอมสีเนื้อ ดอกเมื่อนำมาต้มจะให้กลิ่นหอมกว่าดอกใหญ่ แต่อาจมีรสขมปนเล็กน้อย
เก๊กฮวยดอกเหลือง มีลักษณะทั่วไป คือ กลีบดอกมีสีเหลือง และให้รสขมมากกว่าพันธุ์ดอกขาวแต่ก็สามารถนำมาใช้ได้เหมือกันและมีสรรพคุณคล้ายกัน
ต้นกำเนิดและการกระจายพันธุ์

เก๊กฮวย หรือ เบญจมาศ เป็นพืชที่มีต้นกำเนิดขึ้นมาจากประเทศจีน แต่ภายหลังได้แพร่กระจายไป ในประเทศต่างๆ เช่น ญี่ปุ่น กัมพูชา ลาว ไทย รวมถึงในยุโรปด้วยพันธุ์เก๊กฮวยที่นิยมปลูก และนำมาต้มเป็นน้ำเก๊กฮวยมากที่สุด คือ เก๊กฮวยดอกขาว ที่ปลูกมากกว่าร้อยละ 90 ของเก๊กฮวย ทั้งหมด โดยเฉพาะที่เมืองหังโจ ประเทศจีนนอกจากเบญจมาศดอก สีขาวแล้ว ดอกเบญจมาศสีเหลืองขนาดเล็กที่บ้านเราเรียกว่า เบญจมาศหนู (Chrysanthemum indicum L.) ที่มีปลูกในเมืองไทย ก็สามารถนำมาตาก แห้งชงน้ำร้อนเป็นน้ำเก๊กฮวยได้เช่นเดียวกัน และยังมีสรรพคุณเหมือนกันอีกด้วย
ส่วนต่าง ๆ และคุณสมบัติทางเคมี

ในดอกเก๊กฮวย มีสารเคมีธรรมชาติที่มีประโยชน์ต่อสุขภาพ เช่น กรดคลอโรจีนิก (Chlorogenic Acid) ฟลาโวนอยด์ (Flavonoid) หรือ ชาลโคน (Chalcone) สารไครแซนทีมิน (Chrysanthemin), สารอะดีนีน (Adenine), สตาไคดวีน (Stachydrine), โคลีน (Choline) กรดอะมิโน และน้ำมันหอมระเหยอีกหลายชนิดที่ช่วยรักษาและป้องกันโรคเส้นเลือดหัวใจตีบ
สารกลุ่มฟลาโวนอยด์คือผู้ช่วยสำคัญสำหรับยับยั้งการอักเสบ และช่วยขับลม ระบายลม บำรุงปอด ตับ ไต ช่วยยับยั้งเชื้อไวรัสบางชนิดได้ กระตุ้นการทำงานของกระเพาะอาหารให้กลับมาเป็นปกติ ขับถ่ายง่ายกว่าเดิม สรรพคุณ คือ ดื่มแล้วช่วยแก้ร้อนใน ชุ่มคอ ช่วยทำให้ร่างกายเย็นลง ลดอาการวิงเวียน หน้ามืด ตาลาย
ขณะที่ส่วนอื่น ๆ ก็ยังถือว่ามีประโยชน์ เช่น ดอกสดบดต้มในน้ำ เอากากมาพอกลดอาการอักเสบที่ดวงตาได้ดี หรือดอกเก๊กฮวยโดยตรงก็ช่วยรักษาอาการผมร่วง ทำให้สีผมดกดำ เงางาม ลดอาการปวดหัว บำรุงและรักษาสายตาไม่ว่าจะตาบวม เบลอ มองไม่ชัด
ประโยชน์ของเก๊กฮวย

เก๊กฮวยสามารถแก้กระหาย และเพิ่มความสดชื่นให้แก่ร่างกาย แก้ร้อนใน มีฤทธิ์ยาเป็น ยาเย็น
สามารถดูดซับสารก่อมะเร็งและจุลินทรีย์ชนิดต่างๆที่เป็นอันตรายต่อร่างกาย
ช่วยป้องกันการเกิดโรคหัวใจ และ สภาวะหัวใจล้มเหลว
ช่วยบำรุงโลหิต
บำรุงรักษาสายตา
แก้อาการปวดศรีษะ
ช่วยบรรเทาอาการวินเวียนศรีษะ หน้ามืด ตาลาย
แก้อาการหวัด และอาการไอ
ช่วยขับลมระบายในท้อง
บำรุงส่วนของปอด ตับ และไต แถมยังสามารถรักษาอาการผมร่วงได้